Etter komiteens behandling fikk loven en bestemmelse i § 6 om at forskriftene i loven ikke kan innskrenke adgangen til å bringe spørsmål om vedtak truffet i medhold av forskriften for domstolene. I en slik sak kan retten prøve både lovligheten av det vedtaket som er truffet og av den forskriften det er truffet i medhold av. Professor Graver fant intet i proposisjonen som tydet på at regjeringen hadde tenkt å innskrenke adgangen til domstolskontroll, men pekte på en slik bestemmelse manglet og at den burde tas med. Graver pekte blant annet på erfaringene fra Lund-kommisjonen.